Թամարա Գաբրիելյան

Թամարա Հովնանի Գաբրիելյան (), հայ մանկաբույժ։ Բժշկական գիտությունների դոկտոր (1967 թ.), պրոֆեսոր (1968 թ.)։

Մանկաբույժ, ՀԽՍՀ գիտության վաստակավոր գործիչ Հովնան Գաբրիելյանի դուստրը։

Կենսագրություն 
Թամարա Գաբրիելյանը ծնվել է 1911 թվականին Բաքվում։ 1933 թվականին ավարտել է Լենինգրադի բժշկական ինստիտուտի մանկաբուժության ֆակուլտետը։ Երկար տարիներ եղել է Բաքվի Ստեփան Շահումյանի անվան հիվանդանոցի մանկաբույժ։ 1960-1983 թվականներին եղել է Երևանի բժշկական ինստիտուտի մանկաբուժության ամբիոնի վարիչ։ Եղել է Մանկաբույժների համամիութենական ընկերության անդամ, ՀԽՍՀ մանկաբույժների խորհրդի նախագահ։

Աշխատանքները վերաբերում են մալարիայի, լեյշմանիոզի, մարսողության խանգարումների, թունավորումների, թոքաբորբերի, քրոնիկ արյունատարալուծական (հեմոլիտիկ) սակավարյան և ստաֆիլոկոկային արյան վարակման բուժման հարցերին։

Գրականություն 
 Айриян А.П. Армянские учёные-медики // Ер., 1998 ISBN 99930-1-001-7
 Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5

Ծանոթագրություններ 

Հայ մանկաբույժներ
Հայ պրոֆեսորներ
Բժշկական գիտությունների դոկտորներ